钦定古今图书集成/明伦汇编/闺媛典/第067卷 > 马氏女
## 钦定古今图书集成/明伦汇编/闺媛典/第067卷 > 马氏女

按《广东通志》：马氏女，泗州同知马尚䌹女孙。三岁许，
比邻林氏子昂䌹死，家浸落，赀郎黎氏女奁甚厚，林
心利之，阳以蜚语中马，阴聘黎马。女闻号泣，声震街
巷。郡司马黄一中适视学，闻之，召集多士面质，士唾
林面，而林刚愎自若。女曰：“吾岂求嫁乎？”沐浴更衣，缢
于密室。死之日，吊者相望于道，司马为建祠祀之。